|  |
| --- |
| PATVIRTINTAKlaipėdos miesto savivaldybėstarybos 2015 m. gegužės 28 d.sprendimu Nr. T2-103 |
| (Klaipėdos miesto savivaldybės |
| tarybos 2019 m. liepos 4 d. |
| sprendimo Nr. T1-220 redakcija) |

**NEPANAUDOTŲ LĖŠŲ, SKIRTŲ PINIGINEI SOCIALINEI PARAMAI, NAUDOJIMO KITAI SOCIALINEI PARAMAI FINANSUOTI TVARKOS APRAŠAS**

**I SKYRIUS**

**BENDROSIOS NUOSTATOS**

1. Nepanaudotų lėšų, skirtų piniginei socialinei paramai, naudojimo kitai socialinei paramai finansuoti tvarkos aprašas (toliau – Tvarkos aprašas) nustato nepanaudotų lėšų, skirtų piniginei socialinei paramai, naudojimo tvarką.
2. Piniginės socialinės paramos rūšys yra šios:
	1. socialinė pašalpa;
	2. būsto šildymo išlaidų, geriamojo vandens išlaidų ir karšto vandens išlaidų kompensacijoms nepasiturintiems gyventojams skaičiuoti ir kompensuoti.

**II SKYRIUS**

**NEPANAUDOTŲ PINIGINĖS SOCIALINĖS PARAMOS LĖŠŲ NAUDOJIMAS**

1. Klaipėdos miesto savivaldybės (toliau – Savivaldybė) biudžeto asignavimų valdytojai analizuoja biudžetinių įstaigų ir kitų fizinių bei juridinių asmenų gautus prašymus dėl papildomų lėšų skyrimo ir teikia siūlymus Savivaldybės administracijos direktoriui dėl nepanaudotų lėšų, skirtų piniginei socialinei paramai, skyrimo.
2. Nepanaudotos Savivaldybės biudžeto lėšos, skirtos piniginei socialinei paramai, naudojamos kitai socialinei paramai finansuoti. Jos gali būti skiriamos:
	1. socialinę riziką patiriančių asmenų (šeimų) socialinės reabilitacijos ir integracijos priemonėms įgyvendinti;
	2. šeimoje ir bendruomenėje teikiamai pagalbai vaikams, neįgaliesiems, senyvo amžiaus asmenims ir jų šeimoms plėtoti;
	3. finansinei paramai, skirtai skurdui bei socialinei atskirčiai mažinti;
	4. smurto, savižudybių, priklausomybių, prekybos žmonėmis prevencijai;
	5. neįgaliųjų socialinei integracijai;
	6. bendruomeninių ir nevyriausybinių organizacijų plėtrai, jų vykdomoms socialinėms programoms įgyvendinti;
	7. užimtumo didinimo programoms įgyvendinti;
	8. Savivaldybės ir socialinio būsto fondo plėtrai, rekonstravimui ir remontui;
	9. socialinių paslaugų priemonėms finansuoti, jų infrastruktūrai modernizuoti ir plėtoti;
	10. socialinių paslaugų srities darbuotojų darbo sąlygoms gerinti ir darbo užmokesčiui didinti;
	11. Savivaldybės administracijoje dirbančių socialinių išmokų specialistų darbo užmokesčiui didinti;
	12. socialinių pedagogų, psichologų, specialiąją pedagoginę ir specialiąją pagalbą teikiančių specialistų darbo užmokesčiui mokėti.

**III SKYRIUS**

**BAIGIAMOSIOS NUOSTATOS**

1. Nepanaudotos Savivaldybės biudžeto lėšos piniginei socialinei paramai skaičiuoti ir mokėti pirmiausia naudojamos Tvarkos aprašo 4.10 ir 4.11 papunkčiuose nurodytoms sritims finansuoti, skiriant ne mažiau kaip 20 procentų šių lėšų.
2. Savivaldybės biudžeto asignavimų valdytojai ir kiti juridiniai asmenys už gautas lėšas privalo atsiskaityti Savivaldybės biudžeto asignavimų administravimo ir biudžeto vykdymo tvarkos apraše nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_